ارباب محمد ظاہر

**ارباب محمد ظاہر** ہک پاکستانی سیاست دان ہن جیہڑے 1990 توں 1996 تک تے ولا2008 توں 2013 تک پاکستان دی قومی اسمبلی دے رکن دے طور تے خدمات انجام ݙتیاں۔ اوہ 1985 توں 1988 تے ولا 1997 توں 1999 تک خیبرپختونخوا دی صوبائی اسمبلی دے رکن رہے۔

## ابتدائی زندگی تےتعلیم
ارباب محمد ظاہر سیاست دان ارباب نور محمد خان دے ہاں 12 اکتوبر 1945 کوں پیدا تھئے۔ انہاں نے اپݨی ابتدائی تعلیم ایچی سن کالج، لاہور توں حاصل کیتی۔ انہاں نے خیبر لا کالج، پشاور یونیورسٹی توں بیچلر آف لا دی ڈگری حاصل کیتی تے امریکا توں قانون وچ ماسٹر ڈگری مکمل کیتی۔

## سیاسی کیریئر
ارباب محمد ظاہر 1983 دے بلدیاتی انتخابات وچ پشاور ڈسٹرکٹ کونسل دے کیتے  منتخب تھئے تے کونسل دے وائس چیئرمین بݨیے۔ اوہ 1985 دے پاکستانی عام انتخابات وچ خیبر پختونخواہ (اوں ویلے  شمال مغربی سرحدی صوبے دی صوبائی اسمبلی دے ناں نال ڄاݨیا ویندا ہئی) دی صوبائی اسمبلی دے کیتے منتخب تھئے۔

انہاں نے 1988 دے پاکستانی عام انتخابات وچ حلقہ NA-3 (پشاور-III) توں آزاد امیدوار دے طور تے پاکستان دی قومی اسمبلی دی نشست دے کیتے  انتخاب لڑیا، پر اوہ ناکام رہے۔ انہاں نے 385 ووٹ حاصل کیتے تے پاکستان پیپلز پارٹی دے امیدوار سردار علی خان توں نشست ہار ڳئے۔ ایں الیکشن وچ، انہاں نے خیبر پختونخوا دی صوبائی اسمبلی دی نشست حلقہ PF-7 (پشاور-VII) تے حلقہ PF-8 (پشاور-VIII) توں آزاد امیدوار دے طور تے حصہ ڳھدا پر اوہ کامیاب نہ تھئے۔ انہاں نے حلقہ PF-7 (پشاور-VII) توں 4,910 ووٹ حاصل کیتے تے اوہ نشست پی پی پی دے امیدوار افتخار احمد خان توں ہار ڳئے۔ انہاں نے حلقہ PF-8 (پشاور-VIII) توں 3,748 ووٹ حاصل کیتے تے عوامی نیشنل پارٹی دے امیدوار حاجی عبد الرزاق کوں شکست ݙتی۔   

انہاں نے 1990 وچ اے این پی وچ شمولیت اختیار کیتی تے 1990 دے پاکستانی عام انتخابات وچ حلقہ این اے-3 (پشاور-کم-نوشہرہ) توں اے این پی دے امیدوار دے طور تے قومی اسمبلی دے کیتے منتخب تھئے۔ انہاں نے 38,730 ووٹ حاصل کیتے تے پاکستان ڈیموکریٹک الائنس دے امیدوار عبدالطیف کوں شکست ݙتی۔ اوہ 1993 دے پاکستانی عام انتخابات وچ حلقہ این اے-3 (پشاور-کم-نوشہرہ) توں اے این پی دے امیدوار دے طور تے ولا قومی اسمبلی دے کیتے منتخب تھئے۔ انہاں نے 36,134 ووٹ حاصل کیتے تے پیپلز پارٹی دے امیدوار سردار علی کوں شکست ݙتی۔ 

اوہ 1997 دے پاکستانی عام انتخابات وچ حلقہ PF-8 (پشاور-VIII) توں اے این پی دے امیدوار دے طور تے خیبر پختونخوا دی صوبائی اسمبلی دے کیتے ولا منتخب تھئے۔ انہاں نے 7,008 ووٹ حاصل کیتے تے ہک آزاد امیدوار پیرزادہ سعید الامین کوں شکست ݙتی۔ انہاں نے 2002 دے پاکستانی عام انتخابات وچ حلقہ NA-4 (پشاور-IV) توں اے این پی دے امیدوار دے طور تے قومی اسمبلی دی نشست دے کیتے انتخاب لڑیا، پر اوہ ناکام رہے۔ انہاں نے 16,660 ووٹ حاصل کیتے تے متحدہ مجلس عمل دے امیدوار صابر حسین اعوان توں نشست ہار ڳئے۔ اوہ 2008 دے پاکستانی عام انتخابات وچ حلقہ NA-4 (پشاور-IV) توں اے این پی دے امیدوار دے طور تے ولا قومی اسمبلی دے کیتے منتخب تھئے۔ انہاں نے 31,598 ووٹ حاصل کیتے تے پیپلز پارٹی دے امیدوار محمد اعظم آفریدی کوں شکست ݙتی۔ نومبر 2008 وچ، انہاں کوں وزیر اعظم یوسف رضا گیلانی دی وفاقی کابینہ وچ شامل کیتا ڳیا تے 2008 وچ وزیر مملکت برائے دفاع دے طور تے مقرر کیتا ڳیا پر انہاں کوں 2009 وچ ہٹا ݙتا ڳیا کیوں جو اوہ صحت دے مسائل دی وجہ نال دفتر وچ حاضر نہ تھی سڳے ہن۔ جون 2010 وچ انہاں کوں 2010 وچ وفاقی وزیر برائے منشیات مقرر کیتا ڳیا ہئی۔  

اوہ صحت دے مسائل دی وجہ نال 2013 دے پاکستانی عام انتخابات وچ حصہ نہ ڳھن سڳیے ہن۔ انہاں دا انتقال 2016 وچ تھیا۔

## حوالہ

ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا کنوں ماخوذ پیشہ ورانہ ٻولی
ونکی:ویکی ڈیٹا دے مواد کوں ورتاوݨ آلے صفحے